Töörahva Ühine Väerind

Töörahva Ühine Väerind (lühend TÜV) oli Eesti kommunistide legaalne variorganisatsioon aastatel 1920–1924.

Töörahva Ühine Väerind moodustati Eesti kommunistlike ja kommuniste pooldavate sotsiaaldemokraatlike poliitiliste erakondade ja ametiühinguorganisatsioonide (Tallinna Ametiühingute Kesknõukogu, Maatööliste Ametiühingute Üleriiklik Liit jt.) poolt vastavalt Moskvas 1921, 22. juunist – 12. juulini peetud Kominterni III kongressi otsusele, mille kohaselt loobuti nõukogude võimu kehtestamiseks avalikust konfrontatsioonist demokraatlike riikide valitsustega ning valiti "võitlusviisiks" osalemine riikide poliitilises esindusorganites kasutades selleks legaalseid poliitilisi väljundeid. 

1922. aasta jaanuaris avaldas EKP illegaalne keskus proklamatsiooni töölistele Töörahva Ühise Väerinna moodustamiseks.

TÜV I Riigikogus
I Riigikogu valimistel 27.-29. november 1920 sai TÜV 5 kohta Riigikogus. 

Töörahva Ühise Väerinna saadikud I Riigikogus: 
Harald-Paul Keerdo, 
Jaan (Robert) Santa (Liimann) (astus tagasi 19.01.1921, teda asendas Villem Tiideman, astus tagasi 15.11.1921, teda asendas Jaan Leeto, astus tagasi 14.03.1922, teda asendas Arnold Sommerling, astus tagasi 28.03.1922, teda asendas Jaak Jakobson, astus tagasi 07.04.1922, teda asendas Adolf Leevald, tagandati 29.09.1922, teda asendas Jaan Tomp
Augustin (August) Hansen,
Alma, Ostra-Oinas (Anvelt), 
Jüri Rooberg (astus tagasi 07.01.1921, teda asendas Johannes Vanja, langes välja 29.09.1922, teda asendas Johannes Reesen

TÜV II Riigikogus
II Riigikogu valimistel 5-7. mai 1923 oli TÜV 10 nimekirja üle Eesti ja ta sai 10 kohta 100-st Riigikogus. Enim hääli saadi Tartumaalt. Peale TÜV riigivastaseks kuulutamist jaotati parlamendikohad teistele parteidele.
Algselt seati TÜV kandidaatideks: Jaan Anvelt, Hans Pöögelmann ja Otto Rästas, kuid nende kandidaadid kuulutati nõuetele mittevastavateks, kuna nad olid Venemaa SFNV kodanikud.
TÜVi saadikud jaotusid Riigikogus 2 fraktsiooni: kommunistlike tööliste fraktsiooni (7) ja Eestimaa Töörahva Partei fraktsiooni (3).
Töörahva Ühise Väerinna saadikud II Riigikogus: 
Jaan Tomp (Astus tagasi 29.02.1924, teda asendas Georg Abels, kes arreteeriti 22.03.1924, teda asendas Eduard Luts, kes astus tagasi 22.11.1924, teda asendas Aleksander Metusala), 
Vladimir (Mart) Kangur (astus tagasi 29.02.1924, teda asendas Aleksander Erkman, kes astus tagasi 05.04.1924, teda asendas Eduard Parts kes tagandati 17.05.1924, teda asendas Johanna Andreesen, kes astus tagasi 04.06.1924, teda asendas Aleksander Rimmel, kes tagandati 22.11.1924, teda asendas Georg Jürgenson, kes tagandati 18.12.1924, teda asendas Jüri Kurul, kes tagandati 29.05.1925, teda asendas Aleksander Lensman, kes astus tagasi 07.10.1925, teda asendas Martin Kruusemann, keda alates 10.11.1925 asendas Johann Ploompuu), 
Johannes Reesen (keda alates 18.02.1924 asendas Alise Leevald, kes astus tagasi 22.03.1924, teda asendas Jaak Nanilson, kes mõrvati 16. augustil 1924, teda asendas alates 19.08.1924 Boris Kumm, keda alates 24.09.1924 asendas Jüri Visk, kes tagandati ja teda asendas alates 01.10.1924 Mihkel Pikkur, keda alates 14.11.1924 asendas Johann Põlenik, kes astus tagasi 18.11.1924, teda asendas Juhan Maksim, keda asendas August Männikson alates 20.12.1924, kes astus tagasi 31.12.1924, teda asendas Arnold Ehrstein), 
Hans Heidemann (astus tagasi 10.03.1924, teda asendas Oskar Sepre, kes langes välja 09.04.1924, teda asendas August Mühlberg, kes tagandati 17.05.1924, teda asendas Johannes Sillenberg, kes astus tagasi 04.06.1924, teda asendas Gustav Lange, kes tagandatud 26.06.1924, teda asendas Elise Priks, kes tagandati 22.11.1924, teda asendas Kristjan Raudsepp),
Jaan Rea (astus tagasi 20.05.1924, teda asendas Jaan Velt, kes tagandati 29.01.1925, teda asendas Peeter Lindau, kes tagandati 05.06.1925, teda asendas Hindrik Anto)
Rudolf Pälson (astus tagasi 22.03.1924, teda asendas Adolf Zillmer, kes astus tagasi 09.04.1924, teda asendas Eduard Tiiman, kes tagandati 17.05.1924, teda asendas Rudolf Pächter, kes astus tagasi 26.05.1924, teda asendas Andres Nõmme, kes tagandati 26.06.1924, teda asendas Paul Tamm, kes astus tagasi 01.10.1924, teda asendas Peeter Jakobson, kes tagandati 14.09.1925, teda asendas Mihkel Neps, kes astus tagasi 15.01.1926, teda asendas Kirill Ulk),
Paul Keerdo (astus tagasi 29.02.1924, teda asendas Hans Tirusson, kes astus tagasi 22.03.1924, teda asendas Peeter Palovere, kes astus tagasi 12.04.1924, teda asendas Juhan Must, kes astus tagasi 25.04.1924, teda asendas Eduard Peterson),
Rudolf Veiram (astus tagasi 18.02.1924, teda asendas Aleksander Reinson, kes astus tagasi 08.03.1924, teda asendas Jaan Tagel, kes astus tagasi 22.03.1924, teda asendas Eduard Kingsepp, kes astus tagasi 25.04.1924, teda asendas Aleksander Liiber, kes tagandati 17.05.1924, teda asendas Jaan Vaher, kes astus tagasi 04.06.1924, teda asendas Eduard Brok),
Hendrik Allik (astus tagasi 29.02.1924, teda asendas Jaan Miger, kes astus tagasi 08.03.1924, teda asendas Mihkel Laar, kes astus tagasi 22.03.1924, teda asendas Peeter Michelson, kes tagandati 09.04.1924, teda asendas Hugo Kaas, kes tagandati 17.05.1924, teda asendas Kristjan Saavo),
Aleksander Mahlberg (astus tagasi 07.06.1923, teda asendas Johannes Lauristin, kes langes välja 27.06.1923, teda asendas Aleksander Janson (Alumäe), kes astus tagasi 29.02.1924, teda asendas Anton Mangman)

Töörahva Ühise Väerinna tegevuse lõpp
149 protsessil kuulutati Töörahva Ühine Väerind riigivastaseks relvastatud organisatsiooniks ja erakonna liikmed karistati parteisse kuuluvuse ja riigipöörde kavandamise eest.

Vaata ka
Kommunistlik Internatsionaal (1919–1943)
Punane Ametiühingute Internatsionaal, Profintern (1921–1937)
Kategooria:Eesti poliitilised liikumised
Kategooria:Eestimaa Kommunistlik Partei